GENESIS 1 



Mong erer Got-ohwe maa manhetip-ohwe meng-oh . 

Got-oh kapenaat maa patarpatipoh awtaano 
mongo tomo mohri patarpatipmur. Patarpapaat 
naa-mamenmat paatan kwitem-dus patesuhmur. 
Kwitem-dus paatan Got ohwe daa-oh tom~hru-tai 
suso apiro ham patesuhmur. 

Gahan tipan-oh mong-moh kwitem-dus paatan 
Got-oh mong-moh haa-daa-hatinoh ritporhan mong 
amaa daa-hatipoh. Daa-hatporhan waadaioh yah- 
hah amaa hatipoh. Yah-hahhan kwitem-dus orhwe- 
dai mong-daa orhwe-dai amaa matipoh. Idaipaat 
mong-daanong-oh mong-daamur amaa potipoh. 
Kwitemnong-oh kwit-mutuhmur amaa potipoh. Oh 
tipan-ohwe meng-oh. 

Gahan tipnerip-oh Got-oh tom-oh harep- 
orhwe-hah tai-orhwe-hah haa-hatinoh ritporhan 
arpin tom-oh tai-orhwe-hah harep-orhwe-hah 
amaa hatipoh. Hatporhan mutuhnong-oh boktah- 
mur amaa potipoh. Oh tipnerip-ohwe meng-oh 

Gahan bimrip-oh Got-oh harep-ohwe tom-oh 
haa-taptai-hatinoh. Mong-oh haa-pitap-hatinoh 
ritporhan arpin tom-oh tap-tai-hah mong-oh 
pitap-hah amaa hatipoh. Ihtiporhan mong maa 
pitap-hahnong mongmur amaa potipoh. Porpaat 

torn maa taptai-hahnong-oh torn hrumur amaa 
potipoh. Porpaat waadaiohmur tomsi mongsi amaa 
yah-hayaa hatpaaoh. Yah-hatperhan oh iraato 
unuho erer-oh mong-tai haa-maronoh ritporhan 
arpin iraato unuho erer-oh mong-tai amaa 
marhupaaoh. Marapti gwe timapti gwe-oh amaa 
kaakdah taarhot wanhupaaoh. Wandasaa amaa- 
ohwe iraat-gwehe orhor mara amaa-ohwe unuh- 
gwehe amaa-unuh -orhor mara amaa hatpaaoh. 
Hatporhan Got-oh waadaiohmur amaa yah-hayaa 
hatpaaoh. Oh bimrip-ohwe meng-oh. 

Gahan hatrip-oh Got-oh ataano hayopo 
merumo oh haa-tarpatingwe ritporhan arpin amaa 
tarpatpaaoh. Tarpatperhan oh ataan-oh mong- 
daa haas-hatin-haan amaa itipoh. Hayopo merumo 
ihir kwitem haas-hatin-haan amaa itipoh. 
Itipohoh ihan mong-oh haassi paatmur. Ihamaa 
Got-oh mong kom-taansi bos-taansi matipmur. Oh 
hatrip-ohwe meng-oh. 

Gahan hathatoh Got-oh aningo tom-hru-tem 
maa paat-haano erer-oh haa-tarpatingwe daa- 
hatporhan amaa tarpatpaaoh. Tarpatperhan nero 
erer-oh haa-tarpatingwe daa-hamaa mongsi amaa 
manhetipoh. Ihtipohoh nero erer-oh amaa 
tarpatpaaoh. Tarpatperhan waadaiohmur amaa 
yah-hayaa hatpaaoh. Yah-hayaahan baap taman- 
hemaa aning-ohwe baap-ohwe aning baap-orhor 
hah ner-ohwe baap-ohwe ner-baap-orhor hah amaa- 
baap-ohwe baaphe amaa-baap-orhor hah amaa 

hatpaaoh. Hapti amaa aartahat hwipaaoh. Oh 
hathat-ohwe meng-oh. 

Gahan dop-oh Got-oh miaano imaaho ningo 
hasiaapo erer-oh haa-tarpatingwe daa-hamaa amaa 
manhetipoh. Manhetporhan imaah-ohwe baaphe 
imaah-baap-orhor hah ning-ohwe baaphe ning-baap- 
orhor hah hasiaap-baaphe hasiaap-baap-orhor hah 
amaa hatpaaoh. Hapti amaa aartahat hwipaaoh. 
Aartahat saperhan Got-oh waadaioh amaa yah- 
hayaa hatpaaoh. Yah-hayaahan imaaho amaa-erer- 
ihirnong Unuho erer-moh gure dapti-haanmur. 
Moh dinmur amaa potipoh. Potporhan ihir arpin 
amaa dipaaoh. 

Haanip Got-oh maa manhetip-ohwe meng-oh . 

Gahan Got-oh Noh gin haanip manhetporaa 
daa-hamaa haanip amaa manhetipoh. Kuusi haansi 
orhor-hatin amaa manhetipoh. 

GENESIS 2 

Haanip maa manhetipoh mong-oh daraa mong- 
simur amaa manhetipoh. Manhemaa Got-oh Oh haa- 
daasi hatinoh-rim orhwe nah-oh ohwe rum-tem- 
kaatnong amaa matipoh. Matporhan oh amaa daasi 
hatipoh. Daasi hatporhan Got-oh ohwe win-oh 
Atdaammur amaa potipoh. Poraa den-ru i sip-tit 
amaa aagonotipoh. Aagonomaa ohnong pisaisaa 

den-ru-dahnong amaa mat madaatipoh. Amaa-ru 
mutuh-oh tom-tit amaa aprisuhoh. Tom amaa 
aprisuh-ohwe tom-kutnong-oh mong Itdaandapat 
amaa aprisuhoh. Ihtiporhan iraathe t1t-iraat- 
ohwe gwe-oh dayaahanoh naa-haputin-ohwe iraat- 
gwesi amaa patesuhoh. Tit-iraat-ohwe gwe-oh 
dayaahanoh erer-oh am-hatin-ohwe iraat-gwesi 
amaa patesuhoh. Ihamaa Got-oh Atdaam-ohnong 
mat madaapaat Go den-ru-moh unuh hatinmur. 
Unuh hamaa iraat-gwe-moh gonsi kapom dinmur. 
Kapom dinmuraa; mamaa-erer-oh am-hatin-ohwe 
iraat-gwe-moh kapom dipraa. Kapom dehanoh er- 
daasi yah-daasi am-hatiprohohoh ihan kapom 
dipraa. Kapom dehanoh haputiprohoh ihan madaa- 
tinmur amaa gipotipoh. Giporaa ningo saamino 
nero mongsi maa manhetip-erer-oh Atdaam-ohwe 
paat-tainong amaa papdapoh. Ohwe paat-tainong 
popriporhan oh amaa nitaat-win aatipoh. Nitaat- 
win aatporhan gahan Got-oh Atdaam-oh orhwaap 
paat-moh. Orhwe er-hat paat-moh. Ihan noh 
kuu-tit aamanhetpor. Aamanherit ihit-gaamin 
yot-hat haa-patengwe amaa gidaa-hatipoh. Gidaa- 
hapaat Atdaam-ohnong kin amaa ruumsaan patimdip- 
oh. Patimapaat gohonbi -tarn-tit amaa aadatipoh. 
Aadarpaat wataah-oh it amaa aayohor-matipoh. 
Aayohor-daipaat kuu-uhong amaa gohonbi -tam-ohsi 
amaa manhetipoh. Manhepaat uhnong ohwe duup 
amaa madaatipoh. Madaatporhan oh masas 

waamaraa Gin norhwe wataah-inaa ha tin paatheo. 
Got-oh norhwe gohonbi-tam-moh daraa manhe-moh 
ihan kuumur amaa ritipoh. Ihtipohoh ihan 
haan-ihir patem kuu daripti supsi itapsi madaa- 
maa itaait gaaminnong daa-gwasaaripti. Tit- 
inaawi hat patimur. Ihtiperhan Got-oh Gut brer 
manhemaa haanip haa-aartahatingwe. Aartahatper- 
han gure harep-oh erer-moh sa patepri amaa 
potipoh. Poraa waadaioh erer maa manhetip-oh 
amaa yah-hayaa hatpaaoh. Yah-hayaahan amaa 
mamen-matipoh. Oh dop-ohwe meng-oh. 

Gahan bes-oh amaa tupetipoh. Tuperpaat 
amaa gi ritipoh. Bes orhwe-gonmur amaa ritipoh 

Ritporhan ihit hamen tibas rih tibas pateshe- 
orhor kas tibas amaa patesheoh. 

GENESIS 3 

Haanip er-daa tarpatip-ohwe meng-oh . 

Patin gahan hasiaap-tit amaa apdapoh. 
Hasiaap daa-trunsi-hasiaap-tit amaa apdapoh. 
Aprisaa kuu-uhnong Got-oh iraat-gwe-moh gonsi 
dipri napangwerdaa gipor amaa dahaamtipoh. 
Gipor dahaamtiporhan uh Eis iraat-qwe-gonsi 
kapom daptimur. Mutuh-mohwi Got-oh iraat-gwe 
mutuh-moh kapom dipri. Damo marimo hayaahan 
haputiprohehoh ihan kapom dipri naporpaatmur 
amaa gi potipoh. Gipotporhan hasiaap-oh Eis 

naa-haputlprohemur. Moh dayaahanoh er-daasi 
yah-daasi am-hamaa orhor-hatin hatiprohemur. 
Moh Got-oh am-hat paatmur amaa gipotipoh. 
Gipotporhan uh waadaipaat Noh diprohningo daa- 
hamaa iraat-gwe-awaam amaa kapom dipoh. Kat-oh 
amaa dipohaa; kat-oh imaapnong apriporhan imaap- 
oh amaa dipoh. Diperhan ihit daasinap amaa 
hatpaaoh. Daasinap hapti waatahayaaohmur hamen 
tibas rih tibas patin ihit iraat-rin-oh daripti 
wih-maraa yemsaper mat amaa aanpaaoh. Aaripti 
patin kwihan Got-oh ru-tai amaa apdapoh. Apris 
hahhan Atdaam-ihit-gaamin amraamaa haa-dus amaa 
tremdipaaoh. Treman patin Got-oh Gut-gaamin 
de-tai patio poraa amaa uyaatipoh. Uyaatporhan 
imaap-oh Go apris hahhan noh be paatohoh kas- 
ham tremamur amaa gipotipoh. Gipotporhan 
Got-oh Nih gonong be paatmur naporhe. Go 
iraat-gwe awaam-moh kapom dedaa amaa gipotipoh. 
.Gipotporhan Atdaam-oh Gorhwe naamdaatir-kuu 
mauh nohnong iraat-gwe kapom naapriporhan noh 
demur amaa gipotipoh. Gipotporhan oh uhnong 
Go kin-ham ihah amaa gipotipoh. Gipotporhan 
uh Noh hasiaap-oh daasuh-nahatporhan kapom 
demur amaa gipotipoh. Gipotporhan Got-oh 
hasiaap-ohnong Go daasuh-daiohoh go bos hamnong 
ham tarot sasipraamur. Gwe baap-oh kuu-uhwe 
brer-ire ye-haan hatiprimur. Hamaa uhwe puh- 
ohnong tongwu-kaa-moh gaadut potporhan ohdapat 

it gwe kaaknonghe oh tonggwaanet napotipraamur 
amaa gipotipoh. Giporaa kuu-uhnong Go ihahohoh 
ihan brerhe go batbet ruumsaan-tit hamaa brer 
itipraamur. Sarpaat it imaan-ohwe daanongwi 
hatipraamur. Hamaa ohwe harep patepraamur 
amaa gipotipoh. Giporaa Atdaam-ohnong Go inan 
uhwe meng amraam de-ohraa noh gwe rang-tai unuh 
iraat-bek pamrapraamur. Pamraporhan go ruum- 
saan tamrindipraamur. Ruumsaan tamripaatdapat- 
orhor haputipraamur. Haputporhan noh gonong 
mongsi namanhetipohoh ihan go it mong hatipraa- 
mur amaa gipotipoh. Giporaa Got-oh ning-wataah 
amaa aaemtipoh. Aaemaraa aapriporhan ihit amaa 
aanpaaoh. Aaraa Atdaam-oh Kuu-moh haanip-ire 
sup titwi rimaa gahan win-oh Ipmur amaa potipoh. 
Ipmur poraa ihit-gaamin er-daasi yah-daasi amaa 
am-hatpaaoh. Am-hatperhan gahan Got-oh ihit 
naa-haputin-ohwe iraat-gwe-moh kapom damaa 
aimat patepri-rim waan-mongnong amaa darhetipoh. 
Darheraa bior haassi-ohsi Got-orhorsi maa pati- 
haan-ihirsi madaap-pe amaa itipoh. Ihit it 
aprisaa iraat-gwe kapot dipri-rim amaa itipoh. 
Itporhan ihit susaa waan-mong amaa rang daimo 
patesheoh. 

